R O M Â N I A

JUDEŢUL CONSTANŢA

COMUNA POARTA ALBĂ

* P r i m a r –

###### **D I S P O Z I Ţ I A N R . 138**

**privind stabilirea locurilor speciale pentru afişaj electoral pe perioada campaniei electorale, pentru alegerea autorităţilor administraţiei publice locale din data de 27.09.2020**

Delicoti Vasile, primarul comunei Poarta Albă, judeţul Constanţa;

Având în vedere adresa Instituţiei Prefectului judeţului Constanţa nr. 15706 din data de 18.08.2020, înregistrată la sediul Primăriei Poarta Albă sub nr. 8130 din data de 24.08.2020 ;

În conformitate cu prevederile :

- art. 79 alin.1 din Legea nr. 115/2015 privind alegerea autorităţilor administraţiei publice locale, pentru modificarea Legii administraţiei publice locale nr. 215/2001 precum şi pentru modificarea şi completarea Legii nr. 393/2004 privind Statutul aleşilor locali, actualizată ;

- art.2 alin. (3) din Legea nr.84/2020 privind prelungirea mandatelor autorităţilor ; administraţiei publice locale şi pentru modificarea art.151 alin.(3) din Ordonanţa de urgenţă a Guvernului nr. 57/2019 privind Codul administrativ ;  
 - punctul 59 din Anexa la HGR nr. 576/2020 pentru aprobarea programului calendaristic pentru realizarea acţiunilor necesare organizării şi desfăşurării în bune condiţii a alegerilor pentru autorităţile locale din anul 2020 ;  
 În baza prevederilor art. 155, alin. 1 lit (a) şi alin. 2 lit (b), ) din OUG nr. 57/2019 privind Codul Administrativ ;  
 În temeiul art. 196, alin. (1), lit. b) din OUG nr. 57/2019 privind Codul Administrativ;

**D I S P U N E :**

**Art.1.** Se stabilesc următoarele locuri speciale de afişaj electoral, pe perioada campaniei electorale, pentru alegea autorităţilor administraţiei publice locale din data de 27.09.2020:

1.Primăria comunei Poarta Albă, Calea Bucureşti, nr. 25;

2.Parc situat în loc. Poarta Albă , Calea Bucureşti;

3.Cămin Cultural situat în Cartier „Via”, Aleea Cantinei, nr. 2;

4.Grădiniţa situată în sat Nazarcea, Calea Ovidiu, nr. 20.

**Art.2.** (1)Utilizarea locurilor de afişaj este permisă doar pentru campania alegerii autorităţilor administraţiei publice locale din data de 27.09.2020 şi este permisă partidelor politice, alianţelor politice şi alianţelor electorale sau organizaţiilor minorităţilor naţionale, precum şi cetăţenilor.

(2) Mijloacele folosite în campania pentru alegerea autorităţilor administraţiei locale din data de 27.09.2020 nu trebuie să contravină ordinii de drept.

**Art.3**. Cu sprijinul Poliţiei Locale a comunei Poarta Albă, primarul asigură integritatea panourilor şi afişelor amplasate în locurile autorizate.

**Art.4.** Pe un panou electoral fiecare candidat poate aplica un singur afiş electoral.

**Art.5**. Un afiş electoral nu poate depăşi dimensiunile de 500 mm o latură şi 300 mm cealaltă latură, iar cel prin care se convoacă o reuniune electorală, 400 mm o latură şi 250 mm cealaltă latură.

**Art.6.** Este interzis afişajul electoral în alte locuri decât cele stabilite prin dispoziţie.

**Art.7**. Sunt interzise afişele electorale care combină culorile într-o succesiune care reproduce drapelul României sau al altui stat.

**Art.8**. Secretarul general al unitatii administrativ-teritoriale Poarta Albă va comunica prezenta dispoziţie autorităţilor şi persoanelor interesate în vederea aducerii la îndeplinire dupa cum urmeaza:

* Instituţia Prefectului Judeţului Constanţa ;
* Dosar UAT;
* Secretarul general al comunei Poarta Albă ;
* Compartiment Poliţie locală;
* Avizier.

**POARTA ALBĂ/ 24.08.2020**

P R I M A R,

**DELICOTI VASILE CONTRASEMNEAZĂ**

**SECRETARUL COMUNEI POARTA ALBĂ**

**CUMPĂNAŞU CAMELIA**